KOMMISSIONENS GENNEMFØRELSESAFGØRELSE
af 9. november 2011
om EU-tilskud til aktioner af hastende karakter til bekæmpelse af mund- og klovesyge i Bulgarien i 2011
(meddelt under nummer K(2011) 7993)
(Kun den bulgarske udgave er autentisk)
(2011/730/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 14, og
ud fra følgende betragtninger:
(1)
Mund- og klovesyge er en yderst smitsom virussygdom hos vildtlevende og tamme klovbærende dyr, som har alvorlige konsekvenser for husdyravlens rentabilitet, og som forårsager forstyrrelser i handelen inden for Unionen og eksporten til tredjelande.
(2)
I tilfælde af et udbrud af mund- og klovesyge er der en risiko for, at sygdomsagensen kan sprede sig til andre bedrifter, som holder dyr af modtagelige arter, i den pågældende medlemsstat, men også til andre medlemsstater og tredjelande via flytning af levende dyr af modtagelige arter eller produkter heraf.
(3)
Ved Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (2) er der foreskrevet foranstaltninger, som medlemsstaterne i tilfælde af et udbrud straks skal gennemføre for at forebygge yderligere spredning af virusset.
(4)
Ved beslutning 2009/470/EF er der fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. I henhold til artikel 14, stk. 2, i nævnte beslutning kan medlemsstaterne få tilskud til dækning af visse udgifter i forbindelse med foranstaltninger til udryddelse af mund- og klovesyge.
(5)
Ved artikel 14, stk. 4, i beslutning 2009/470/EF er der fastsat bestemmelser om, hvor stor en andel af medlemsstaternes udgifter der kan dækkes af EU-tilskuddet.
(6)
Udbetaling af EU-tilskud til aktioner af hastende karakter til udryddelse af mund- og klovesyge finder sted efter reglerne i Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i beslutning Rådets 90/424/EØF (3).
(7)
Der har været udbrud af mund- og klovesyge i Bulgarien i de første seks måneder af 2011. Bulgarien har truffet foranstaltninger til bekæmpelse af disse udbrud i overensstemmelse med direktiv 2003/85/EF.
(8)
De bulgarske myndigheder har i form af rapporter forelagt for Den Stående Komité for Fødevarekæden og Dyresundhed og ved hjælp af kontinuerlig forelæggelse af oplysninger om udviklingen i sygdomssituationen påvist, at de på en effektiv måde har gennemført de bekæmpelsesforanstaltninger, der er omhandlet i direktiv 2003/85/EF.
(9)
De bulgarske myndigheder har derfor opfyldt deres tekniske og administrative forpligtelser vedrørende de foranstaltninger, der er omhandlet i artikel 14, stk. 2, i beslutning 2009/470/EF og artikel 6 i forordning (EF) nr. 349/2005.
(10)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
EU-tilskud til Bulgarien
1. Der ydes EU-tilskud til Bulgarien til delvis dækning af landets udgifter til foranstaltninger i medfør af artikel 14, stk. 2 og 4, i beslutning 2009/470/EF til bekæmpelse af mund- og klovesyge i Bulgarien i de første seks måneder af 2011.
2. EU-tilskuddet er på 60 % af de samlede støtteberettigede udgifter.
3. Størrelsen af det i stk. 1 omhandlede EU-tilskud fastsættes ved en senere afgørelse, som vil blive vedtaget efter proceduren i artikel 40, stk. 2, i beslutning 2009/470/EF.
Artikel 2
Adressat
Denne afgørelse er rettet til Republikken Bulgarien.
Udfærdiget i Bruxelles, den 9. november 2011.